#### 40 timers programmeringskurs - 2020RSK Vest-Finnmark tilbyr i samarbeid med Nordnorsk Vitensenter 40 timers programmeringskurs for lærere på mellomtrinn og ungdomstrinn (lærere som har hatt programmering valgfag, vil ha et redusert utbytte av kurset). Kurset er i tråd med kravene for å søke midler fra Den teknologiske skolesekken.

Kurset består av tre dagssamlinger med arbeidskrav mellom samlingene. Samlingene holdes på Newton-rommet i Hammerfest og på Vitensenteret i Alta.
Nordkapp og Måsøy deltar i Hammerfest, Loppa og Hasvik deltar i Alta.

**Samling 1:**
Den første samlingen vil være en introduksjon til programmering, hvor du jobber med Scratch og micro:bit. Her får du en introduksjon til algoritmisk tenking og analog programmering. Det gis innføring i den nye læreplanen innen programmering og du vil bli presentert for aktiviteter som oppfyller kravene som kommer i 2020.

Arbeidskrav mellom samling 1 og 2 vil være gjennomføring av programmeringsopplegg på egen skole, og dokumentering av dette.

**Samling 2:**
Presentasjon av arbeidskrav i plenum. Fordypning i programmering med micro:bit.

Arbeidskrav mellom samling to og tre: Holde et lærerkurs på egen skole.

 **Samling 3:**
Presentasjon av arbeidskrav. Introduksjon til skaperverksted og skaperskolen. Vi programmerer to- og tredimensjonale figurer, og printer og skjærer dem ut.
 **Praktisk informasjon;**RSK Vest-Finnmark dekker utgiftene til reise og opphold.
Det vil ikke bli hotell i forkant for noen, da alle skal rekke å kjøre.
Det vil bli bestilt inn ett måltid (lunsj/middag – pizzabestilling). Resten må den enkelte stå for.
RSK Vest-Finnmark dekker kjøring for Nordkapp, Måsøy, Loppa og Hasvik, mot regning. Regning sendes EHF; 9908:944 588 132, merk «kjøring programmering».
Det forutsettes samkjøring, 4 i hver bil.
Det anbefales at hver skole sender minst to lærere.

|  |  |
| --- | --- |
| **Hammerfest, Nordkapp, Måsøy:Newton-rommet Hammerfest** | **Alta, Loppa, Hasvik:Vitensenteret Alta** |
| Samling 1:15. september1030 - 1730 | Samling 1:16. september1100 - 1800 |
| Samling 2: 13. oktober1030 - 1730 | Samling 2:14. oktober1100 - 1800 |
| Samling 3:18. november1030 - 1730 | Samling 3:19. november1100 – 1800 |
| 3 timers nettbasert undervisning – tirsdag 19. januar 2021Kl. 1200 – 1500 (videolink vil bli sendt til alle deltakere i god tid).Erfaringsdeling, avklaringer og evaluering.  |

Påmelding gjøres på nettsidene til RSK Vest-Finnmark:
[www.rsk-vest.no](http://www.rsk-vest.no)
For spørsmål om det faglige innhold, kontakt;
Anne Bruvold
Mobil: 976 85 224
E-post: anne@nordnorsk.vitensenter.no

Påmelding:
Gjøres innen 20. august, til [www.rsk-vest.no](http://www.rsk-vest.no)
Kontakt RSK Vest-Finnmark
Øyvind Rognli
Mobil: 91689195
E-post: oyvind.rognli@alta.kommune.no

 **SØKNADER – den teknologiske skolesekken
Utstyr – programmering:**Skoleeiere kan søke om midler til utstyr for programmering til bruk i klasserommet. Tilskuddsordningen er for offentlige skoleeiere og skoleeiere etter friskoleloven som prioriterer videreutdanning og kompetanseheving

for lærere i programmering. Som kompetansehevingstiltak regnes studiepoenggivende videreutdanning eller etterutdanning av minimum 40 timers varighet.

Programmering kan inngå som en del av en rekke fag. Kompetanseheving i programmering kan derfor være relevant for lærere i ulike fag og på ulike trinn og bør sees i sammenheng med [fagfornyelsen](https://www.udir.no/laring-og-trivsel/lareplanverket/fagfornyelsen/) og [digitaliseringsstrategi for grunnopplæringen](https://www.regjeringen.no/no/dokumenter/framtid-fornyelse-og-digitalisering/id2568347/?q=digitalisering%20grunnopplæringen).

<https://www.udir.no/kvalitet-og-kompetanse/nasjonale-satsinger/den-teknologiske-skolesekken/utlysning-av-midler-til-utstyr-for-programmering-i-skolen/>
 **Søknadsfristen gikk ut 15. mai – (men ny søknadsmulighet til neste år. Gjennomført kompetanseheving prioriteres foran planlagt kompetanseheving, og dermed vil kommunene våre ha enda bedre sjanse til neste år).**

**Digitale hjelpemidler:**
Den teknologiske skolesekken gir støtte til innkjøp av digitale læremidler. Målet er å bidra til at elever og lærere får tilgang til et mangfold av digitale læremidler av høy kvalitet.

Det er kun læremidler som er produsert av kommersielle eller ideelle private aktører, og basert på salg, som er støtteberettiget.

Tilskuddsordningen gjelder for kommuner og fylkeskommuner og krever egenandel fra tilskuddsmottakerne. Rammen er inntil 50 millioner kroner årlig over fire år.

<https://www.udir.no/kvalitet-og-kompetanse/nasjonale-satsinger/den-teknologiske-skolesekken/tilskudd-for-kjop-av-digitale-laremidler-2020/>

**Søknadsfristen er 29. mai 2020.**